CELEX: 52007PC0224
Language: ro
Date: 2007-04-26
Title: Propunere de decizie a Consiliului privind poziţia care trebuie adoptată de către Comunitate în cadrul Consiliului de Miniştri ai ACP-CE pentru a permite contribuţii bilaterale suplimentare în sprijinul obiectivelor instrumentului financiar pentru pace în Africa, care să fie gestionate de Comisie

COMISIA COMUNITĂŢILOR EUROPENE

                                                     Bruxelles, 26.4.2007
                                                     COM(2007) 224 final

                                         Propunere de

                                 DECIZIE A CONSILIULUI

      privind poziţia care trebuie adoptată de către Comunitate în cadrul Consiliului de
     Miniştri ai ACP-CE pentru a permite contribuţii bilaterale suplimentare în sprijinul
     obiectivelor instrumentului financiar pentru pace în Africa, care să fie gestionate de
                                           Comisie

                                    (prezentată de Comisie)

RO                                                                                            RO
 ---pagebreak---                                       EXPUNERE DE MOTIVE

     Consiliul Afaceri Generale şi Relaţii Externe din 5 martie 2007 a considerat că este necesar să
     se răspundă în mod urgent nevoilor de finanţare a misiunii de menţinere a păcii a Uniunii
     Africane la Darfour/Sudan (AMIS). Uniunea Europeană a alocat deja aproximativ 400
     milioane de euro în favoarea AMIS prin intermediul instrumentului financiar pentru pace în
     Africa (APF) finanţat prin cel de-al 9-lea Fond European de Dezvoltare (denumit în
     continuare „FED”) şi prin contribuţii bilaterale din partea statelor membre. În vederea
     posibilităţii de a furniza un ajutor financiar suplimentar către AMIS, luând în considerare
     cererea formulată de Comisia UA şi în aşteptarea luării unei decizii de către grupul de state
     ACP, Consiliul s-a declarat pregătit pentru a reconstitui resursele instrumentului financiar
     pentru pace în Africa datorită mijloacelor financiare provenite de la al 9-lea FED.

     Luând în considerare dorinţa exprimată de statele membre ale UE de a aduce contribuţii
     bilaterale suplimentare în contextul unui efort comun al UE şi al statelor sale membre, a fost
     sugerat că aceste contribuţii ar trebui centralizate în cadrul unui proiect comun, care va fi
     gestionat de Comisie, în scopul reducerii costurilor de tranzacţie pentru partenerii africani şi
     îmbunătăţirii cooperării în materie de supraveghere a utilizării fondurilor. Pentru cel de-al 9-
     lea FED, această abordare ar trebui să se efectueze în temeiul alineatului 8 din anexa I la
     Acordul de parteneriat între, pe de o parte, statele grupului de state din Africa, Caraibe şi
     Pacific şi, pe de altă parte, Comunitatea Europeană şi statele membre ale acesteia, care a fost
     semnat la Cotonou la 23 iunie 2000 şi revizuit la Luxemburg la 25 iunie 2005 (denumit în
     continuare „Acordul de parteneriat ACP-CE”), care prevede: „În cazul în care fondurile
     prevăzute în cadrul unuia dintre instrumentele acordului sunt epuizate înainte de expirarea
     prezentului protocol financiar, Consiliul de Miniştri ai ACP-CE ia măsurile
     corespunzătoare”. Condiţiile prevăzute în alineatul (8) sunt îndeplinite. În primul rând, data
     de la care fondurile protocolului financiar acoperite de cel de-al 9-lea FED nu vor mai fi
     atribuite este stabilită la 31.12.2007. În al doilea rând, resursele prevăzute în plafonul intra-
     ACP până la intrarea în vigoare a celui de-al 10-lea FED în vederea reconstituirii
     instrumentului financiar pentru pace în Africa ar fi estimate la 100 milioane de euro, ceea ce
     nu permite la AMIS să continue să funcţioneze până la acea dată.

     Propunerea de decizie a Consiliului mixt întemeiată pe alineatul (8) din anexa I la Acordul de
     parteneriat ACP-CE deschide calea contribuţiilor bilaterale suplimentare din partea statelor
     membre pentru o operaţiune specială, care va fi gestionată de Comisie cu titlu tranzitoriu până
     la intrarea în vigoare a celui de-al 10-lea FED.

     Prin urmare, Comisia propune adoptarea de către Consiliu a deciziei anexate.

RO                                                  2                                                    RO
 ---pagebreak---                                                Propunere de

                                          DECIZIE A CONSILIULUI

          privind poziţia care trebuie adoptată de către Comunitate în cadrul Consiliului de
         Miniştri ai ACP-CE pentru a permite contribuţii bilaterale suplimentare în sprijinul
         obiectivelor instrumentului financiar pentru pace în Africa, care să fie gestionate de
                                               Comisie

     CONSILIUL UNIUNII EUROPENE,

     având în vedere Tratatul de instituire a Comunităţii Europene, în special articolul 300
     alineatul (2) al doilea paragraf,

     având în vedere Acordul de parteneriat între membrii grupului de state din Africa, Caraibe şi
     Pacific (denumit în continuare „ACP”) pe de o parte, şi Comunitatea Europeană şi statele
     membre ale acesteia, pe de altă parte, semnat la Cotonou (Benin) la 23 iunie 2000 şi revizuit
     la Luxemburg la 25 iunie 2005 (denumit în continuare „Acordul ACP-CE”),1

     întrucât:

     (1)     Decizia nr. 3/2003 a Consiliului de Miniştri ai ACP-CE din 11 decembrie 20032 a
             acordat sprijinul financiar necesar pentru instituirea instrumentului financiar pentru
             pace în Africa.

     (2)     Consiliul Afaceri Generale şi Relaţii Externe din 5 martie 2007 a subliniat necesitatea
             de a se răspunde în mod urgent nevoilor de finanţare a misiunii de menţinere a păcii a
             Uniunii Africane la Darfour/Sudan (AMIS).

     (3)     Resursele prevăzute în plafonul intra-ACP în vederea reconstituirii instrumentului
             financiar pentru pace în Africa, până la intrarea în vigoare a celui de-al 10-lea Fond
             European de Dezvoltare (FED), nu permit misiunii AMIS să continue să funcţioneze
             până la acea dată. Cu toate acestea, statele membre şi-au exprimat dorinţa de a aduce
             contribuţii bilaterale suplimentare. Astfel de contribuţii suplimentare ar trebui
             centralizate în cadrul instrumentului financiar pentru pace în Africa şi gestionate de
             Comisie în scopul îmbunătăţirii coordonării în materie de supraveghere a utilizării
             fondurilor până la intrarea în vigoare a celui de-al 10-lea FED.

     (4)     Decizia 2005/446/CE a Consiliului din 30 mai 2005 stabileşte data de 31 decembrie
             2007 ca fiind data de la care fondurile provenite din cel de-al 9-lea FED nu mai pot fi
             alocate.3

     1
              JO L 287, 28.10.2005,
     2
              JO L 345, 31.12.2003, p. 108.
     3
              JO L 156, 18.6.2005,

RO                                                  3                                                  RO
 ---pagebreak---      DECIDE:

                                              Articol unic

     Comunitatea propune adoptarea, în cadrul Consiliului de Miniştri ai ACP-CE, a poziţiei
     următoare cu privire la contribuţiile bilaterale suplimentare ale statelor membre, care să fie
     gestionate de Comisie, pe baza proiectului de decizie a Consiliului de Miniştri ai ACP-CE din
     anexă.

     Modificări minore pot fi aduse la acest proiect de decizie fără să fie necesară o nouă decizie a
     Consiliului.

     Adoptată la Bruxelles, […]

                                                 Pentru Consiliu
                                                 Preşedintele

RO                                                  4                                                   RO
 ---pagebreak---                                                      ANEXĂ

                                                    Proiect de

                               Decizie a Consiliului de Miniştri ai ACP-CE

             pentru a permite contribuţii bilaterale suplimentare în sprijinul obiectivelor
           instrumentului financiar pentru pace în Africa, care să fie gestionate de Comisie
     CONSILIUL DE MINISTRI AI ACP-CE,
     având în vedere Acordul de parteneriat între membrii grupului de state din Africa, Caraibe şi
     Pacific (denumit în continuare „ACP”) pe de o parte, şi Comunitatea Europeană şi statele
     membre ale acesteia, pe de altă parte, semnat la Cotonou (Benin) la 23 iunie 2000 şi revizuit
     la Luxemburg la 25 iunie 2005 (denumit în continuare „Acordul ACP-CE”)4, şi, în special,
     alineatul (8) din anexa I.

     întrucât:

     (1)     Decizia nr. 3/2003 a Consiliului de Miniştri ai ACP-CE din 11 decembrie 20035 a
             acordat sprijinul financiar necesar pentru instituirea instrumentului financiar pentru
             pace în Africa.

     (2)     Consiliul Afaceri Generale şi Relaţii Externe din 5 martie 2007 a subliniat necesitatea
             de a se răspunde în mod urgent nevoilor de finanţare a misiunii de menţinere a păcii a
             Uniunii Africane la Darfour/Sudan (AMIS).

     (3)     Resursele prevăzute în plafonul intra-ACP în vederea reconstituirii instrumentului
             financiar pentru pace în Africa până la intrarea în vigoare a celui de-al 10-lea Fond
             European de Dezvoltare (FED), nu permit misiunii AMIS să continue să funcţioneze
             până la acea dată. Cu toate acestea, statele membre şi-au exprimat dorinţa de a aduce
             contribuţii bilaterale suplimentare. Astfel de contribuţii suplimentare ar trebui
             centralizate în cadrul instrumentului financiar pentru pace şi gestionate de Comisie în
             scopul îmbunătăţirii coordonării în materie de supraveghere a utilizării fondurilor până
             la intrarea în vigoare a celui de-al 10-lea FED.

     (4)     Decizia 2005/446/CE a Consiliului din 30 mai 2005 stabileşte data de 31 decembrie
             2007 ca fiind data de la care fondurile provenite din cel de-al 9-lea FED nu mai pot fi
             alocate.6

     (5)     Prin urmare, este necesar să se asigure că pot fi aduse contribuţii suplimentare de către
             statele membre ale Uniunii Europene în sprijinul obiectivelor instrumentului financiar
             pentru pace în Africa, care să fie gestionate de Comisie.

     4
             JO L 209, 11.8.2005; JO L 287, 28.10.2005,
     5
             JO L 345, 31.12.2003, p. 108.
     6
             JO L 156, 18.6.2005,

RO                                                        5                                              RO
 ---pagebreak---      DECIDE:

                                               Articolul 1
                                           Contribuţii voluntare

     Fiecare stat membru UE are posibilitatea, până la 30 septembrie 2007, de a aduce Comisiei
     contribuţii voluntare suplimentare în sprijinul obiectivelor instrumentului financiar pentru
     pace în Africa, în cadrul protocolului financiar.

     Comisia are responsabilitatea de a gestiona asemenea contribuţii în cadrul instrumentului
     financiar pentru pace în Africa în conformitate cu procedurile prevăzute la cel de-al 9-lea
     Fond European de Dezvoltare, cu excepţia deblocărilor care vor fi rambursate pro rata statelor
     membre din contribuţiile voluntare suplimentare ale acestora.

                                                Articolul 2
                                            Intrarea în vigoare

     Prezenta decizie intră în vigoare în ziua adoptării sale.

     Adoptată la Bruxelles, 25 mai 2007.

                                                   Consiliul de Miniştri ai ACP-CE,
                                                   Preşedintele

RO                                                   6                                                RO